Roberts Vilsons (dzejnieks)

Roberts Vilsons (dzimis 1992. gada 25. jūlijā Liepājā) ir latviešu dzejnieks.

R. Vilsona vecāki ir aktieri Ēriks Vilsons un Ivonda Vilsone. Viņa brālis ir komponists Ernests Vilsons. R. Vilsons studējis Latvijas Universitātes Vēstures un Filozofijas fakultātē, ieguvis bakalaura grādu filozofijā (2018). No 2020. līdz 2023. gadam piedalījies literārā žurnāla "Žoklis" veidošanā. Literāras publikācijas kopš 2020. gada. Kopā ar tēvu veidojis monoizrādes skolu jaunatnei. Dzejoļi publicēti izdevumos "Punctum", "Satori", "Žoklis", "Strāva" un "Avīzes Nosaukums". Publicējis arī atdzeju, tulkojumus un kritiku.Literatura — Roberts Vilsons

2024. gadā izdevniecībā "Neputns" izdots R. Vilsona pirmais dzejoļu krājums "Muļķu ķērājs". 2024. gada septembrī tas apbalvots ar Dzejas dienu balvu. Krājums bijis nominēts arī žurnāla "Domuzīme" dzejas balvai.

 Atsauces 

Kategorija:Latvijas dzejnieki